Merike Kurisoo

Merike Kurisoo (sündinud 1977) on eesti kunstiteadlane. Tema peamine uurimisvaldkond on kesk- ja varauusaegne kirikukunst.

Ta on lõpetanud 2001. aastal Eesti Kunstiakadeemia kunstiteaduse erialal ning kaitsnud 2006. aastal Tartu Ülikoolis magistritöö. 2019. aastal kaitses ta Tallinna Ülikoolis doktoriväitekirja teemal "Vahepealsed asjad ja vahepealsed ajad. Kirikuruumi ja pildikultuuri muutumisest katoliiklikust luterlikuks varauusaegse Eesti aladel". 
 
2001. aastast töötab Kurisoo Eesti Kunstimuuseumis. Ta on Niguliste muuseumi kuraator-programmijuht. Aastatel 2013–2018 oli ta ajakirja Eesti Kunstimuuseumi Toimetised peatoimetaja. 2019. aastast on ta Eesti Kunstimuuseumi teadusnõukogu juhataja. 

Merike Kurisoo on 2020. aastast Eesti Kunstiteadlaste ja Kuraatorite Ühingu esimees ning on ka varem kuulunud ühingu juhatusse. Ta on vanemast sakraalkunstist ja pühakukultusest kirjutanud raamatuid, koostanud kogumikke ja publitseerinud arvukalt teadusartikleid. Kurisoo on pidanud oma erialal loenguid Eesti Kunstiakadeemias, Tallinna Ülikoolis, Tartu Ülikoolis ja Eesti Muusika- ja Teatriakadeemia lavakunstikoolis. 

Kurisoo kuulub mitmesse erialaühendusse. Samuti on ta saanud erialased preemiaid ja stipendiume.

Kureeritud näitused 
 "Michel Sittow Põhjas? Altariretaablid kahekõnes", Eesti Kunstimuuseum – Niguliste muuseum (04.05.2023– 05.11.2023). Näituse juhtkuraator: Merike Kurisoo (Eesti Kunstimuuseum). Kuraatorid: Greta Koppel (Eesti Kunstimuuseum), Lars Nylander (Hälsinglandi muuseum), Jan Friedrich Richter (Berliini Riiklikud Muuseumid)
 "Neitsi Maarja. Naine, ema, kuninganna", Eesti Kunstimuuseum – Niguliste muuseum (25.10.2019–26.04.2020)
 Tallinna "Surmatantsu" (Bernt Notke töökoda) uue püsiekspositsiooni kuraator (2018–2019)
 "Viis unustatud maali", Eesti Kunstimuuseum – Niguliste muuseum (16.09.2017–26.08.2018)
 "Ars moriendi. Suremise kunst", Eesti Kunstimuuseum – Niguliste muuseum (02.11.2012–02.06.2013)

Publikatsioonid 
 Michel Sittow Põhjas? Altariretaablid kahekõnes = Michel Sittow in the North? Altarpieces in Dialogue (2022). Koostaja Merike Kurisoo. Tekstid Greta Koppel, Merike Kurisoo, Lars Nylander, Jan Friedrich Richter. Tallinn: Eesti Kunstimuuseum.
 Kurisoo, Merike (2022). Neitsi Maarja. Naine, ema, kuninganna = The Virgin Mary. Woman, Mother, Queen. Tallinn: Eesti Kunstimuuseum.
 Kodres, Krista; Kurisoo, Merike; Nürnberger, Ulrike (eds) (2020). Indifferent Things? Objects and Images in Post-Reformation Churches in the Baltic Sea Region. Petersberg: Michael Imhof Verlag.
 Kurisoo, Merike (2020). The Tallinn Church Order of 1606 and Ecclesiastical Objects in Ritual Practices. − Indifferent Things? Objects and Images in Post-Reformation Churches in the Baltic Sea Region. Petersberg: Michael Imhof Verlag, lk 133−145.
 Tallinna ajalugu II. 1561-1710 (2019). Lea Kõiv (Koost.), Tiina Kala (Peatoim.), Toomas Tamla (Toim.). (Kirikuarhitektuur ja -kunst: autorid Krista Kodres, Merike Kurisoo). Tallinn: Tallinna Linnaarhiiv. 
 Kurisoo, Merike; Viiding, Kristi (2019). Iniuria, iustitia, passio, patientia et victoria. Zum frühneuzeitlichen Bild- und Textprogramm auf dem mittelalterlichen Altarretabel in der Kirche von Lääne-Nigula (1598). − Baltic Journal of Art History, 18, lk 105−150.
 Kurisoo, Merike (2017). Ristimisest ja ristimisnõudest reformatsioonijärgsel Saaremaal. − Järelevastamine. Kaur Alttoale. Randla, Anneli (Toim.). Eesti Kunstiakadeemia Toimetised 22. Muinsuskaitse ja konserveerimise osakonna väljaanded 7. Tallinn: Eesti Kunstiakadeemia. , lk 97−136.
 Kurisoo, Merike (2016). Tallinna sakraalmaastik varauusajal. − Vana Tallinn, 31 (27), lk 75−103.
 Kurisoo, Merike (2016). Continuity and change. Reorganizing sacred space in post-Reformation Tallinn. Re-forming Texts, Music, and Church Art in the Early Modern North. Kaljundi, Linda; Lehtonen, Tuomas M. S. (Ed.). Series: Crossing Boundaries: Turku Medieval and Early Modern Studies. Amsterdam University Press, lk 311−354.
 Hiiop, Hilkka; Kurisoo, Merike (2016). Rode altar lähivaates = Rode Altarpiece in Close-Up. Tallinn: Eesti Kunstimuuseum.
 Kurisoo, Merike (2015). Rode altar. Tallinna Niguliste kiriku peaaltari retaabel = Rode Altar. Altarpiece of the High Altar of Tallinn St Nicholas' Church. Tallinn: Eesti Kunstimuuseum.
 Kurisoo, Merike (2013). Ars moriendi – suremise kunst = Ars moriendi – the Art of Dying. Tallinn: Eesti Kunstimuuseum.
 Kurisoo, Merike (2009). Ristimise läte: ristimiskivid keskaegsel Liivimaal. Tallinn: Muinsuskaitseamet.
 Kodres, Krista (Kost.); Kurisoo, Merike (Toim.) (2008). Art and the church: religious art and architecture in the Baltic Region in the 13th-18th centuries. / Kunst und Kirche: kirchliche Kunst und Architektur in der baltischen region im 13.-18. Jahrhundert. Tallinn: Eesti Kunstiakadeemia.

Tunnustus 
 2020 Villem Raami preemia, Eesti Rahvuskultuuri Fond
 2020 I preemia, doktoritööde kategooria, Tallinna Ülikooli teadustööde konkurss, doktoritööd 2018/2019 humanitaarteaduste valdkonnas
 2020 Tallinna Ülikooli Üliõpilaskonna teenetemärk Studiosus Magnificus
 2019 üliõpilaste teadustööde riiklik konkurss 2019, ühiskonnateaduste ja kultuuri valdkond , III preemia doktoriõppe üliõpilaste astmes

Viited

Välislingid 
 Merike Kurisoo Eesti Teadusinfosüsteemis
 Merike Kurisoo Academia.edu leht
 Villem Raami stipendiumi laureaat on Merike Kurisoo. Sirp 26. mai 2020
 Villem Raami stipendiumi pälvis Merike Kurisoo. Eesti Päevaleht 28. mai 2020

Eesti kunstiajaloolased
Sündinud 1977